Marcelo A. Geocallo

Si Marcelo Arañas Geocallo, tigtakoban usahay sa mga dagangalang Geronimo A. Molave, Juanario Diez Saez, Ram G. Sañara ubp., usa ka prolipikong magsusugilanon, magbabalak, maggugumalaysay ug nobelista sa pinulongang Binisayang Sinugboanon.

Natawo sa Enero 16, 1940 sa San Fernando, Sugbo apan sayong mitapon sa Linamon, Lanao del Norte diin siya nanimuyo uban ni Madolin Jovita Mercado y Canoy, iyang kapikas, kinsa mihatag kaniyag 5 ka liwat: sila si Michael Marlo, Marlyn, Maryola, Maruche (PSK) ug Margie.

Mga pasidungog
Sa iyang pagka tawo ug pagka magsusulat, naangkon niya kining mosunod nga malahalong mga pasidungog:
 Mananaog sa unang ganti sa First Literary Festival in Cebuano alang sa iyang balak, Dagayday sa Hunahuna ubos sa pag-esponsor sa Cebu Arts Foundation, Inc. (CAFI) sa 1982.

 Duha-ka-higayong mananaog sa Liwayway Publishing, Inc. (BISAYA-PAGCOR) Annual Literary Contest sa Manila diin nakuha niya ang ikaduhang dapit sa 1998 ug ikatulong dapit sa 1999 sa kategoriyang mubong sugilanon. Nahatagan usab og plaque of appreciation sa iyang mga sugilanong napatik sa BISAYA Magasin atol sa Tinuig nga Pagpasidungog niadtong 1968.

 Sa 1978, resipyent sa Gen. Hanz Menzi Special Christmas Award sa iyang pagka labing daghag napatik nga sugilanon sa Bisaya Magasin sa tibuok tuig;

 Second Tenth Year Awardee as Outstanding Poet sa LUDABI (1960-1970);

 TOCIC Awardee, 1997 Outstanding Citizen sa Dakbayan sa Iligan sa natad sa Katitikan;

 Sa 1999, giharos niya ang una ug ikatulong ganti sa sugilanon; ug unang ganti usab sa usa-ka-aktong drama sa tigi sa BATHALAD-Sugbo.

 Gipakyaw usab niya ang unang ganti sa sugilanon sa obra niyang Buhi ang Dugo sa Mediola, ikaduhang ganti sa sugilanon (Ug Nalumos Ako...!) sa tigi sa Dagang Foundation, Inc. (DFI) sa 2001; samtang unang ganti na usab sa balak (Idlas nga Salampati) ug ikaduhang ganti sa sugilanon (Sulog sa Lilo) sa pagka 2003.

 Hall of Fame Award sa LUDABI-Nasyonal (Marso 20, 1994, Dakbayan sa Tagbilaran) ug BATHALAD-Mindanao (Mayo 26, 2001, Dakbayan sa Iligan).

Pagkahilakip sa mga libro ug antolohiya
Daghan sa iyang mga sinulat nahilakip sa mga librong Wagas, Sanggi, Cebuano Poetry/Sugboanong Balak, Kawit Sa Buntagon, Panulaang Cebuano, 100 Poems in English and Cebuano (C.S. Canonigo) ug Kaliring. Sa basahong "A survey and Bio-Bibliography" ni Resil B. Mojares, si Geocallo usa sa nahiapil sa nahisgotang kaping gatos ka importanteng Sugboanong magsusulat.

Pagkasakop og mga organisasyon
Si Geocallo usa ka aktibong maglilihok ug haligi sa mga pundok ug institusyong katitikanon. Usa ka kanhi nasodnong puli-pamuno sa LUDABI, ug kanhi presidente usab (duha ka termino) sa BATHALAD-Mindanao human sa wa matiwas nga pamunoan ni Cirilou Enderes (PSK).

Magtatampo sa Bisaya Magasin sukad sa iyang kabatan-on, ug tigtampohan usab sa nagkalainlaing publikasyon sa Sugbo ug Mindanao.

Mga mananaog nga obra

Unang Ganti:
 Ang Traje De Boda Nga Lubos Itom, sugilanon (LUDABI, 1979, Dakbayan sa Iligan; Bis. Dis. 21, 1977)
 Ang Panaw Sa Gimino Nga Paninguha, sugilanon (LUDABI, 1992, Dakbayan sa Sugbo; Bis. Mar. 24, 1993)
 Samad Sa Dagat, sugilanon (LUDABI, Abr. 28, 1996; Kaliring, ph. 97; Budaya; Bisaya Magasin, Hun. 5, 1996; Hukngay ni Jesus F. Estaño, Bis., Mayo 15, 1996)
 Buhi Ang Dugo Sa Mendiola, sugilanon (Dagang Foundation, Inc., Ago. 25, 2001, Dakbayan sa Sugbo; Bisaya Magasin, Hunyo 12, 2002)
 Aguyangyang, sugilanon (BATHALAD-Mindanao, Dis. 8, 2002, Maramag, Bukidnon; Bisaya Magasin ?)
 Deliryo, balak (LUDABI-Sugbo, 1967; Bisaya Magasin, Okt. 11, 1967; Wagas, 1980; Kawit Sa Buntagon, ph. 118)
 Dagayday Sa Hunahuna, balak (First Literary Festival In Cebuano ubos sa Cebu Arts Foundation, Inc., 1982; Kawit sa Buntagon, ph. 118; Bisaya Magasin, Okt. 6, 1982)
 Idlas Nga Salampati, balak, (Dagang Foundation, Inc., Agosto 25, 2001, Dakbayan sa Sugbo; Bisaya Magasin, Hun. 12, 2002; Kawit Sa Buntagon, ph. 62)
 Kahayag, balak (JUBILEUM 2000, Diocese of Iligan [On-the-Spot Writing Contest]; Bisaya Magasin, Hul. 6, 2005
 Ang Sumpa Sa Sakit Ni Tasya, sugilagming (BATHALAD-Sugbo, 1999; Bisaya Magasin, Peb. 21, 1990)
 Paglurang Sa Unos, usa-ka-aktong drama (BATHALAD]]-Sugbo, Okt. 2, 1999)
 Makab-ot Diay Ang Langit, usa-ka-aktong drama (BATHALAD-Sugbo, Septiyembre 30, 2006, Mountain View Nature's Park, Busay, Dakbayan sa Sugbo)
 Mga Rosas Nga Papel, nobela (LUDABI, Dakbayan sa Sugbo, 1979)
 Manununod Sa Demonyo, nobela (LUDABI, Dakbayan sa Sugbo, 1992; Bisaya Magasin)
 Inflagrante Delecto, nobela ((LUDABI, Dakbayan sa Sugbo, 1995)
 Unos Sa Kinasang-an, nobela ((LUDABI, Dakbayan sa Sugbo, 1998)
 Ang Kabilin Nga Kampilan, nobela (BATHALAD-Sugbo, 2005; Bisaya Magasin)
 Gubat, gumalaysay (Dagang Foundation, Inc., 1990)

Ikaduhang Ganti:
 Kamatayon Sa Lasang, sugilanon (LUDABI, Dakbayan sa Sugbo 1968; Bisaya Magasin, Dis. 21, 1977)
 Ang Tahas Ni Junior, sugilanon (BATHALAD-Sugbo, Hun. 30, 1996, Dakbayan sa Sugbo)
 Sa Pagpauli Sa Pinangga, sugilanon (Bisaya-PAGCOR, Mar. 1, 1999; Bisaya Magasin 1998)
 Sila, Suot Sa Dakong Lasang, sugilanon (BATHALAD-Sugbo, Hun. 29, 1997; Bisaya Magasin, Ago. 3, 2005)
 Ang Mga Luha Sa Bayani, sugilanon (BATHALAD-Mindanao, Okt. 29, 1997; Don Carlos, Bukidnon)
 Paingon Sa Punoan Sa Gamot, sugilanon (LUDABI, 1998, Dakbayan sa Sugbo)
 Ug, Nalumos Ako...!, sugilanon (Dagang Foundation, Inc., Ago. 25, 2001, Dakbayan sa Sugbo; Bisaya Magasin, Mayo 15, 2002)
 Sulog Sa Lilo, sugilanon (Dagang Foundation, Inc., Dis. 14, 2002, Dakbayan sa Sugbo; Bisaya Magasin, Hunyo 23, 2003)
 Tabunong Diwa, balak (PLUMA, 1976, Dakbayan sa Oroquieta; Banwag, Hulyo 1, 1979)
 Dagang Udlot Bag-ong Subol, balak (LUDABI, 1998, Dakbayan sa Sugbo; Bisaya Magasin, Agosto 5, 1998)
 Ang Habog Nga Koral, sugilagming (LUDABI, Dis. 16, 1978, Dakbayan sa Sugbo)
 Laing Matang Sa Pinaskohan, sugilagming (LUDABI, Mar. 20, 1994; Bisaya Magasin, Dis. 23, 1992)
 Ang Mga Luha Sa Bayani, sugilagming (LUDABI, 1998, Dakbayan sa Sugbo)
 Bugti Sa Salapi, usa-ka-aktong drama (LUDABI, 1994, Dakbayan sa Tagbilaran)
 Sa Pagpauli Sa Pinangga, usa-ka-aktong drama (BATHALAD-Sugbo, Hunyo 28, 1997; Dakbayan sa Sugbo)
 Omar Salik, M. D., nobela (LUDABI, 1977, Dakbayan sa Sugbo)
 Ngipon Sa Kilat, nobela (LUDABI, 1991, Dakbayan sa Iligan)
 Sugo Sa Tanghaga Sa Gugma, nobela (LUDABI, Abr. 28, Sacred Heart Center, Dakbayan sa Sugbo)

Ikatulong Ganti:
 Mga Ulipon Sa Pagbati, nobela (LUDABI, 1978, Dakbayan sa Sugbo)
Apasumpay Sa Tungina Sa Gugma, nobela (BATHALAD-Sugbo, Sept. 30, 2006, Mountain View Nature's Park, Busay, Dakbayan sa Sugbo)
 Pagsimang Sa Busay, sugilanon (LUDABI, Dis. 16, 1978, Dakbayan sa Ozamiz; Bisaya Magasin, Peb. 22, 1978)
 Ang Gidalit Nga Panihapon, sugilanon (BATHALAD-Sugbo, Okt. 2, 1999, Dakbayan sa Sugbo)
 Bukog Sa Iyang Tutunlan, sugilanon (Bisaya-PAGCOR, Peb. 26, 2000, Makati, Manila)
 Sa Mga Bag-ang Sa Unos, sugilanon (LUDABI, 1997, Dakbayan sa Sugbo)
 Ang Bili Sa Usa Ka Higala, sugilanon (BATHALAD-Sugbo, Enero 25, 2004, Dakbayan sa Sugbo)
 Sulod Sa Hungot Nga Kalibotan, sugilanon (Sun*Star Super Balita, Okt. 23, Sugbo; Bisaya Magasin, Sept. 8, 2004)
 Ang Bituon Nga Iyang Gikumkom, sugilanon (Gawad Komisyon sa KWF, Agosto 31, 2006, The Phil. Columbian, Plaza Dilao, Paco, Manila)
 Gukdon Ko Ang Kahayag, balak (LUDABI, 1965; Bisaya Magasin, Nob. 10, 1965; Wagas, ph. 46, 1980)
 Bakukon Sa Kahingawa: Itom Nga Demonstrasyon Sa Akong Daman, balak (LUDABI, 1991, Dakbayan sa Sugbo)
 Sa Pagpanglagtiw Sa Mga Aligato Sa Kapakyas, balak (LUDABI, Dakbayan sa Sugbo; Bisaya Magasin, Hulyo 6, 1994)
 Moray Bawon, balak (BATHALAD-Mindanao, 1998, Mambajao, Camiguin; Bisaya Magasin, Hunyo 23, 1999)
 Sonata Sa Kalinaw, balak (Magsusulat Inc., 1991, Manila; Bisaya Magasin, Enero 30, 2002)
 "Poor Charlotte", sugilagming (LUDABI, Dis. 21, 1977; Dakbayan sa Tagbilaran)
 Ang Kasingkasing Sa Usa Ka Terorista, sugilagming (LUDABI, 1991, Dakbayan sa Iligan)
 Tidlom Sa Kahulogan Sa Gugma Ug Pagmahal, sugilagming (LUDABI, 1995, Dakbayan sa Sugbo; San*Star Daily, Agosto 29, 1993)
 Sa Pagpauli Sa Pinangga, sugilagming (BATHALAD-Mindanao, 1997, Mambajao, Camiguin)

Mga Pinasidunggan
 Kamatayon Sa Lasang, sugilanon (Bisaya-LPI, [Unang Pinasidunggan], Peb. 22, 1968, Unibersidad sa Mindanao, Dakbayan sa Davao)
 Kadtong Kusog Nga Misungsong Sa Sulog, sugilanon (BATHALAD-Mindanao, 1998, Mambajao, Camiguin)
 Ang Tawo Sa Panahon, sugilanon (LUDABI, 1991, Dakbayan sa Sugbo; Bisaya Magasin, Marso 28, 1979)
 Maayong Pag-abot, GI Joe!, sugilanon (Dagang Foundation, Inc., 2005, Dakbayan sa Sugbo; Bisaya Magasin, Agosto 11, 2004)
 Sa Mga Mata Sa Iring, sugilanon (Dagang Foundation, Inc., Disyembre 14, 2002 [Unang Pin.], Dakbayan sa Sugbo; Bisaya Magasin, Abr. 9, 2003)

Uban pang mga sinulat
 Mayad Pa Ang Mamatay Agud Di Ako Makadumdom, sugilanon (Bis., Peb. 1, 1967)
 Si Judith, Ang Pasko Ug Ang Monyeka, sugilanon (Bis., Ene. 3, 1968)
 Haguka Nga Panumpa, sugilanon (Bis., Mayo 1, 1968)
 Sud-onga Ang Pasko Sa Soledad, sugilanon ubos sa dagangalan Geronimo A. Molave (Bis., Ene. 1, 1969)
 Surko, sugilanon (Bis., Abril 23, 1969)

Mga gumpay sa gawas
 Talaan sa mga mananaog sa tigiay sa Dagang Foundation, Inc.
 Mga mananaog sa Gawad Komisyon 2006
 Mga mananaog sa BATHALAD-Mindanao 2006
   

Mga Pilipinong magbabalak
Mga magbabalak sa Sinugboanon
Mga Sugboanon